**Ministru kabineta noteikumu projekta „Grozījums Ministru kabineta 2011.gada 19.oktobra noteikumos Nr.817 „Noteikumi par darbības programmas “Uzņēmējdarbība un inovācijas” papildinājuma 2.1.2.4.aktivitātes “Augstas pievienotās vērtības investīcijas” projektu iesniegumu atlases otro un turpmākajām kārtām”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ekonomikas ministrijas pārraudzībā esošajā darbības programmas “Uzņēmējdarbība un inovācijas” papildinājuma 2.3.1.1.1.apakšaktivitātes “Ārējo tirgu apgūšana – ārējais mārketings” (turpmāk – 2.3.1.1.1.apakšaktivitāte) ietvaros projektu iesniegumu pieņemšana notiks līdz 2015.gada 30.septembri. Līdz ar 2015.gada 30.septembri noslēdzas projektu iesniegumu pieņemšanas atlases 79.kārta. Ņemot vērā, ka jaunas projektu iesniegumu pieņemšanas atlases kārtas 2.3.1.1.1.apakšaktivitātes ietvaros nav paredzētas, līdz ar to ļoti būtiski ir pieaudzis projektu iesniegumu skaits. 2.3.1.1.1.apakšaktivitātes pirmspēdējā projektu iesniegumu pieņemšanas atlases kārtā (78.kārta) kopā tika iesniegti 273 projekti par kopējo pieprasīto atbalsta finansējumu 2 500 944,05 *euro*, bet vienas atlases kārtas ietvaros maksimāli pieejamais atbalsta finansējums ir 1 000 000 *euro*. Ņemot vērā minēto situāciju, projektu iesniegumu pieņemšanas atlases 78.kārtas ietvaros tika apstiprināti 69 projektu iesniegumi par kopējo atbalsta finansējumu **995 866,77 *euro***. Savukārt, atlikušie noraidītie projektu iesniegumi (1 285 451,80 *euro* apmērā), nepietiekama atbalsta finansējuma dēļ, tiek pārcelti izvērtēšanai uz nākošo atlases kārtu (79.kārta), saskaņā ar Ministru kabineta 2009.gada 17.jūnija noteikumu Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” (turpmāk – MK noteikumi Nr.582) nosacījumiem. Savukārt 79.kārtas ietvaros kopējais iesniegto projektu apjoms sastāda **1 847 963,20 *euro***. Ņemot vērā arī pārceltos 78.kārtas projektus, kopējais **79.kārtai nepieciešamais finansējums sastāda 3 133 415 euro**. Atlikušais pieejamais Eiropas reģionālā attīstības fonda finansējums pēdējai projektu iesniegumu atlases kārtai (79.kārta) viedo aptuveni **933 415,03 *euro***, kas ir **nepietiekams projektu iesniegumu atlases 79.kārtas īstenošanai**.Ņemot vērā visu iepriekš minēto, lai varētu apstiprināt visus prognozētos projektu iesniegumus, projektu iesniegumu atlases 79.kārtas ietvaros, ir nepieciešami vismaz **2 200 000** *euro*.   ***Ņemot vērā augstāk minēto situāciju, ir ļoti būtiski 2.3.1.1.1.apakšaktivtātes ietvaros steidzami piešķirt papildus finansējumu iesniegto projektu īstenošanai, un papildus finansējums ir nepieciešams piešķirt pirms iesniegto projektu vērtēšanas uzsākšanas, kas notiks 2015.gada oktobrī.***  Ekonomikas ministrija norāda, ka 2.3.1.1.1.apakšaktivitātei ir ļoti liela nozīme tautsaimniecībai un tā būtiski ietekmē komersantu atpazīstamību ārējos tirgos, tādejādi nodrošinot to konkurētspēju, jaunu klientu iegūšanu, un galveno kārt eksporta apjomus. Ņemot vērā, ka atlases 79.kārta ir pēdējā projektu iesniegumu atlases kārta 2.3.1.1.1.apakšaktivtātes ietvaros, līdz ar to projekta iesniedzēji maksimāli mēģina izmantot tā pieejamo atbalstu, tādejādi ir ļoti būtiski nodrošināt, ka pēdējā projekta iesniegumu atlases kārtā tiek apstiprināti visi projektu iesniegumi. Ekonomikas ministrija, lai rastu risinājumu augstāk minētajai situācijai ir pārskatījusi visas tās pārraudzībā esošās Eiropas Savienības fondu līdzfinansētās atbalsta aktivitātes un apakšaktivitātes, un konstatējusi, ka darbības programmas “Uzņēmējdarbība un inovācijas” papildinājuma 2.1.2.4.aktivitātes “Augstas pievienotās vērtības investīcijas” (turpmāk – 2.1.2.4.aktivitāte) ietvaros ir atbrīvojies pietiekams valsts budžeta virssaistību finansējums, ar kuras palīdzību būtu iespējams pilnībā atbalstīt 2.3.1.1.1.apakšaktivitātes projektu iesniegumu atlases 79.kārtā iesniegtos projektu iesniegumus. 2.1.2.4.aktivitātes ietvaros kopējais brīvais valsts budžeta virssaistību finansējums ir **22 661 139,12 *euro***. Lai nodrošinātu Ministru kabineta 2015.gada 10.marta protokollēmuma Nr.14. 27.§ 2.punktā noteikto ierobežojumu uzņemties jaunas valsts budžeta virssaistības, Ekonomikas ministrija ir radusi iespējas pārcelt faktiski veiktās izmaksas 2 200 000 *euro* apmērā no Eirospas Savienības fondu 2007.-2013.gada plānošans perioda darbības programmas “Uzņēmējdarbība un inovācijas” papildinājuma 2.3.1.1.2.apakšaktivtātes „Ārējo tirgu apgūšana – nozaru starptautiskās konkurētspējas stiprināšana” (turpmāk – 2.3.1.1.2.apakšaktivitāte) uz Eiropas Savienības fondu 2014.-2020.gada plānošans perioda darbības programmas “Izaugsme un nodarbinātība” papildinājuma 3.2.1.2.pasākumu „Starptautiskās konkurētspējas veicināšana”. Tādejādi, 2.3.1.1.1.apakšaktivitātē finansējums tiek palielināts par nepieciešamajiem 2 200 000 *euro* no MK noteikumiem Nr.817, bet atbilstoši 2.3.1.1.2.apakšaktivitātē tiek samazināts finansējums par šādu pašu summu, nodrošinot, ka 2.3.1.1.aktivitātes “Ārējo tirgu apgūšana” ievaros nepalielinās valsts budžeta piešķirtās vissaistības. Ministru kabineta 2015.gada 10.marta protokollēmuma Nr.14. 27.§ 2.punkts tostarp nosaka, ka *“netiek atbalstīti priekšlikumi Eiropas Savienības fondu un nacionālā publiskā finansējuma, tai skaitā budžeta virssaistību, izmantošanai finansējuma pārdales (…)*”.  Ņemot vērā, ka izstrādātais noteikumu projekts paredz tieši valsts budžeta virssaistību pārdali no 2.1.2.4.aktivitātes uz 2.3.1.1.1 apakšaktivitāti, MK noteikumu Nr.582 grozījumu projekts tiek papildināts ar Ministru kabineta protokollēmuma projektu, paredzot tajā punktu, ar ko veic grozījumus augstākminētajā protokollēmuma punktā, nosakot, ka protokollēmuma punkts neattiecas uz valsts budžeta virssaistību pārdali no 2.1.2.4.aktivitātes uz 2.3.1.1.1.apakšaktivitāti  2 200 000 *euro* apmērā. Ja kādi no 2.3.1.1.2.apakšaktivitātes apstiprinātajiem pieteikumiem, par kuriem tiks veikta izmaksu pārcelšana uz Darbības programmas “Izaugsme un nodarbinātība” 3.2.1.specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2.pasākumu „Starptautiskās konkurētspējas veicināšana” (turpmāk – 3.2.1.2.pasākums), nevarēs tikt pārcelti, jo neatbildīs 3.2.1.2.pasākuma vērtēšanas kritērijiem, Ekonomikas ministrija šos izdevumus segs no Ekonomikas ministrijas pamatbudžeta. Šim mērķim neprasot papildu finansējumu no valsts budžeta. Ekonomikas ministrija norāda, ka iepriekš minētā situācija nevar rasties, jo izstrādātā 3.2.1.2.pasākuma īstenošanas Ministru kabineta noteikumu projekta ietvaros, visas plānotās attiecināmās izmaksas par 3.2.1.2.pasākumā atbalstāmajām darbībām, kuras plānots pārcelt, ir atbalstāmas saskaņā ar Ekonomikas ministrijas izstrādāto 3.2.1.2.pasākuma īstenošanas Ministru kabineta noteikumu projektu. 3.2.1.2.pasākuma īstenošanas Ministru kabineta noteikumu projektu plānots izskatīt Ministru kabineta sēdē 2015.gada 10.novembrī. Š.g. 24.septembra mazo un vidējo komersantu konkurētspējas prioritārā virziena apakškomitejas sēdē ir apstiprināti 3.2.1.2.pasākuma vērtēšanas kritēriji un 8.oktobrī, ir uzsākta Eiropas Savienības struktūrfondu un Kohēzijas fonda 2014.-2020.gada plānošanas perioda Uzraudzības komitejas rakstiskā procedūra, kurā tika virzīti saskaņošanai 3.2.1.2.pasākuma vērtēšanas kritēriji. Līdz ar to, šobrīd jau ir zināms, ka pārceļamās izmaksas ir atbalstāmas 3.2.1.2.pasākuma ietvaros, turklāt 3.2.1.2.pasākuma Ministru kabineta noteikumu projekts paredz, ka izmaksas ir attiecināmas, ja tās ir radušās ne agrāk kā 2014.gada 1.janvārī. Ekonomikas ministrija ir pārskatījusi visas atbalstāmās darbības un attiecināmās izmaksas 2.3.1.1.2.apakšaktivitātes ietvaros. Izmaksas, kuras tiek plānotas pārcelt uz 3.2.1.2.pasākumu 2 200 000 *euro* apmērā, veido gan jau izmaksātais finansējums, kuras ir jau deklarētas Eiropas Komisijā, gan neizmaksātais finansējums, bet par kurām 2015.gadā ir atbilstoši jau uzsākta atbalstāmo darbību īstenošana. Ar detalizētāka informācija par visām iespējamajām izmaksu pozīcijām iespējams iepazīties 1.tabulā. “Pārceļamās izmaksu pozīcijas no 2.3.1.1.2.aktivitātes uz 3.2.1.2.pasākumu (EUR)”.  Kopējā identificētā izmaksu summa, kura atbilst pārcelšanai uz 3.2.1.2.pasākumu ir 4 135 264,71 *euro*. No kuriem 1 716 215,59 *euro* ir jau veiktās izmaksas kopš 2014.gada 1.janvāra līdz 2015.gada 30.jūnijam. Ņemot vērā, ka par veiktajām izmaksām ir jau veikta izmaksu deklarācija Eiropas Komisijā, līdz ar to šīm izmaksām Latvijas Investīciju un attīstības aģentūra (turpmāk – LIAA) un Tūrisma attīstības valsts aģentūra (turpmāk – TAVA) veiks atbilstošo izmaksu izdeklarēšanu, tādejādi neradot dubultā finansējuma riskus. Kopā 2.3.1.1.2.apakšaktivitātes ietvaros līdz 2015.gada 31.decembrim plānots īstenot atbalstāmās darbības pa kopējo summu 2 419 049,12 *euro* apmērā, kuras ir iespējams pārcelt un attiecināt 3.2.1.2.pasākuma ietvaros. Līdz ar to prioritāri tiks pārceltas tās izmaksas, par kurām vēl nav veikta izmaksu deklarācija Eiropas Komisijā, lai pēc iespējas mazāk būtu nepieciešams veikt izmaksu izdeklarēšanu. Ņemot vērā, ka LIAA un TAVA īstenotie projekti plānots īstenot līdz 2015.gada 31.decembrim, un pārceļot attiecināmas izmaksas uz 3.2.1.2.pasākumu, tad tas samazinās LIAA un TAVA īstenotā projekta apjomus, neradot risku, ka LIAA un TAVA projektu ietvaros var nepietikt nepieciešamā finansējuma atbalstāmo darbību īstenošanai. Turklāt tas neietekmē sasniedzamos rādītājus 2.3.1.1.2.apakšaktivtātes ietvaros, jo tās ietvaros visi sasniedzamie rezultāti ir jau īstenoti. Plānotais finansējums no 2.3.1.1.2.apakšaktivitātes uz 3.2.1.2.pasākumu tiks pārcelts 2 200 000 *euro* apmērā, bet kā redzams 1.tabulā, tad Ekonomikas ministrija ir identificējusi ievērojami lielāku izmaksu summu, par kuru ir iespējama attiecināmo izmaksu pārcelšana uz 3.2.1.2.pasākumu. Tādejādi nodrošinot būtisku drošību. Ekonomikas ministrija norāda, ka 1.tabulā norādītajās attiecināmajās izmaksās nav identificējami tiešie labuma guvēji, tajā skaitā, zinātniskās institūcijas vai lielie komersanti, kas saskaņā ar 3.2.1.2.pasākuma nosacījumiem nav iekļauti 3.2.1.2. pasākuma mērķa grupā, bet gan neitrāli nozaru konkurētspējas pasākumi, kuri nav vērsti uz kādu konkrētu atbalsta saņēmēju (labuma guvēju), bet gan uz nozarēm kopumā. Pie tam, 1.tabulā norādītajās “Pārceļamajās izmaksu pozīcijās” ir iekļautas attiecināmās izmaksas tikai par tādām no atbalstāmajām darbībām izrietošajām TAVA un LIAA ERAF projektu aktivitātēm, 2.3.1.1.2.apakšaktivitātes ietvaros, kuras nav līdz galam pabeigtas (ne fiziski babeigtas, ne arī pilnībā īstenotas). Tādējādi maksimāli mazināts risks, ka minētās izmaksas var tikt neattiecinātas 3.2.1.2.pasākuma ietvaros. 1.tabula. Pārceļamās izmaksu pozīcijas no 2.3.1.1.2.aktivitātes uz 3.2.1.2.pasākumu (EUR)

|  |
| --- |
| **Latvijas Investīciju un attīstības aģentūra (LIAA)** |
| **Nr.p.k.** | **LIAA attiecināmās izmaksas 2014.gada IV. - 2015.gada II. cet.** | EUR |
|  | Latvijas dienas mērķa tirgos: | 206752,63 |
|  | Esošo un potenciālo Latvijas komersantu ražotās produkcijas iepircēju vizīšu organizēšana Latvijā | 4106,66 |
|  | Biznesa foruma organizēšana: | 204542,47 |
|  | **Kopā:** | **415 401,76** |
|   | **LIAA attiecināmās izmaksas 2015.gada III. - IV.cet** |   |
|  | Biznesa foruma organizēšana: | 292504,00 |
|  | Tirgus pētījumu iegāde un izstrāde: | 503710,00 |
|  | Nozaru produktu grupu mārketinga kampaņas medijos: | 455250,00 |
|  | Latvijas dienas mērķa tirgos: | 120000,00 |
|  | Esošo un potenciālo Latvijas komersantu ražotās produkcijas iepircēju vizīšu organizēšana Latvijā | 12000,00 |
| **Kopā:** | **1 383 464,00** |
| **Kopā LIAA** | **1 798 865,76** |
| **Tūrisma attīstības valsts aģentūra (TAVA)** |
| **Nr.p.k.** | **TAVA**  **attiecināmās izmaksas 2014.gada I - 2015.gada II cet.** | EUR |
|  | Tūrisma informācijas materiālu drukāšana | 104 734,50 |
|  | Kultūras tūrisma reklāmas kampaņas īstenošana | 937 311,92 |
|  | Publicitātes un mārketinga pasākumi profesionālajai un patērētāju auditorijai | 75 105,97 |
|  | Publicitātes izmaksas ārvalstu plašsaziņas līdzekļos | 3 603,39 |
|  | Ārvalstu tūroperatoru un žurnālistu iepazīšanās vizītes uz Latviju | 36 111,03 |
|  | Reklāmas koncepcijas, dizaina un mārketinga materiālu izstrāde | 53 571,59 |
|  | Reklāmas aktivitāšu īstenošana | 86 236,09 |
|  | Latvijas tūrisma portāla apmeklējumu skaita veicināšanas aktivitātes | 4 139,34 |
| **Kopā:** | **1 300 813,83** |
| **TAVA attiecināmās izmaksas 2015.gada III. – IV. cet.** |  |
|  | Tūrisma informācijas materiālu drukāšana | 50 000,00 |
|  | Kultūras tūrisma reklāmas kampaņas īstenošana | 401 500,00 |
|  | Publicitātes un mārketinga pasākumi profesionālajai un patērētāju auditorijai | 14 085,12 |
|  | Publicitātes izmaksas ārvalstu plašsaziņas līdzekļos | 242 500,00 |
|  | Ārvalstu tūroperatoru un žurnālistu iepazīšanās vizītes uz Latviju | 40 000,00 |
|  | Reklāmas koncepcijas, dizaina un mārketinga materiālu izstrāde | 130 000,00 |
|  | Reklāmas aktivitāšu īstenošana | 118 000,00 |
|  | Latvijas tūrisma portāla apmeklējumu skaita veicināšanas aktivitātes | 39 500,00 |
| **Kopā:** | **1 035 585,12** |
| **Kopā TAVA**  | **2 336 398,95** |
| **Pavisam kopā LIAA un TAVA** | **4 135 264,71** |

 Izmaksu pārcelšana no 2.3.1.1.2.apakšaktivitātes uz 3.2.1.2.pasākumu būs iespējama tad, kad finansējuma saņēmēji (LIAA un TAVA) ar Centrālo finanšu un līgumu aģentūru (turpmāk – CFLA) noslēgs vienošanās par projektu īstenošanu 3.2.1.2. pasākuma ietvaros. Pēc 3.2.1.2.pasākuma īstenošanas Ministru kabineta noteikumu spēkā stāšanās un vienošanās noslēgšanas par projektu īstenošanu, saskaņā ar finansējuma saņēmēju iesniegtiem projektiem, apstiprināšanai CFLA tiks iesniegti atbilstošo attiecināmo izmaksu pamatojošie dokumenti 2 200 000 *euro* apmērā. Ekonomikas ministrija ir izvērtējusi riskus, kas saistīti ar projektu pārcelšanu, tajā skaitā, saistītos ar dubultfinansēšanas nepieļaušanu, kā arī saistībā ar 2007.- 2013.gada plānošanas perioda slēgšanas laika grafiku. Ņemot vērā, ka izmaksas 2.3.1.1.2.apakšaktivitātes ietvaros būs izņemtas no izdevumu deklarācijas, līdz ar to, tas nerada riskus par neatbilstošu izmaksu pārcelšanu uz 3.2.1.2.pasākumu, kā arī dubultā finansējuma riskus. Ekonomikas ministrija, sastādot un analizējot pārceļamās attiecināmās izmaksas no 2.3.1.1.2.aktivitātes uz 3.2.1.2.pasākumu, ir ņēmusi vērā līdzfinansējuma likmju atšķirības. Pie tam norādām, ka attiecināmo izmaksu pārcelšanai būs neitrāla ietekme uz valsts budžetu, un tā nebūs negatīva. Ekonomikas ministrija ir izvērtējusi riskus arī, ņemot vērā to, ka 3.2.1.2.pasākuma īstenošanas un ieviešanas modelī ir atšķirības, tostarp, LIAA un CFLA lomas, un neredz šķēršļus šobrīd 2.3.1.1.2.apakšaktivitātes LIAA kā sadarbības iestādes izvērtēto projektu attiecināšanai uz 2014.-2020. plānošanas perioda sākumu, kad sadarbības iestāde ir CFLA. Ņemot vērā to, ka Eiropas Savienības fondu 2014.-2020.gada plānošanas periodā CFLA pilda sadarbības iestādes funkcijas, CLFA būs nepieciešams izskatīt vai LIAA un TAVA iesniegtās attiecināmās izmaksas 2 200 000 *euro* apmērā atbilst 3.2.1.2.pasākuma Ministru kabineta noteikumiem, bet ņemot vērā līdzšinējo veikto izmaksu atbilstības izvērtējumus - 3.2.1.2.pasākuma nosacījumiem, tad šeit nepastāv riski, ka izmaksas varētu būt neattiecināmas un varētu netikt pārceltas.Ekonomikas ministrija Ministru kabineta noteikumu projektā par 3.2.1.2.pasākuma īstenošanu paredzēs risinājumu par attiecināmo izmaksu pārcelšanu no 2.3.1.1.2.aktivitātes uz 3.2.1.2.pasākumu, ietverot nosacījumus, ka pārceltās izmaksas ir attiecināmas par finansējuma saņēmēju nepabeigtām atbalstāmajām darbībām, ja tās atbilst finansējumu saņēmēju 3.2.1.2.pasākuma īstenošanas stratēģijās noteiktajam, un tiek ievērotas Eiropas Savienības struktūrfondu un Kohēzijas fonda publicitātes un vizuālās identitātes prasības. 3.2.1.2.pasākuma ietvaros LIAA un TAVA īstenošanas stratēģijas ir balstītas uz nozaru politikas plānošanas dokumentos noteikto, ciktāl tas nav pretrunā ar Darbības programmā “Izaugsme un nodarbinātība” noteikto, un satur informāciju par to, kā tiks pārvaldīta projekta darbība (procesa apraksts). LIAA un TAVA 3.2.1.2.pasākuma īstenošanas stratēģijas saskaņos ar Ekonomikas ministriju kā par nozari atbildīgo ministriju.  LIAA un TAVA projekta īstenošanas stratēģijas tiks iesniegtas kopā ar projekta iesniegumu izvērtēšanai CFLA. Pamatojoties uz to, ka 3.2.1.2.pasākuma ietvaros ir noteikti sasniedzamie uzraudzības rādītāji, ir būtiski ņemt vērā arī to rezultātus un rādītājus par tām darbībām, par kurām ir pārceltas izmaksas no 2.3.1.1.2.apakšaktivitātes. Lai nodrošinātu rezultātu un rādītāju atbilstību 3.2.1.2.pasākumā noteiktajiem pasākuma īstenošanas rezultāta un iznākuma rādītāju vērtībām, Ekonomikas ministrija izstrādā rādītāju uzskaites metodiku saskaņā, ar kuru tiks ņemti vērā visi sasniedzamie rādītāji, tai skaitā arī tie, kuri radušies kopš 2014.gada 1.janvāra. Līdz ar to tiks novērsti riski, ka minēto izmaksu pārcelšana varētu negatīvi ietekmēt 3.2.1.2.pasākuma rādītāju sasniegšanu. Izstrādātais Ministru kabineta noteikumu grozījumu projekts paredz veikt MK noteikumos Nr.817 šādu grozījumu - **samazināt valsts budžeta virsaistību finansējumu par 2 200 000 *euro***, nepieciešamo finansējumu pārdalot uz Ministru kabineta 2009.gada 17.jūnija noteikumiem Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”. |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesību akta projekts skar darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes esošo mērķa grupu – komersanti, biedrības, nodibinājumi, kooperatīvās sabiedrības, ostu pārvaldes, zemnieku un zvejnieku saimniecības un publisko personu vai tās iestāžu (tai skaitā atvasināto publisko personu, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”).  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |
| --- | --- |
|   | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”. |
| 2. | Atbildīgā institūcija | Ekonomikas ministrija |
| 3. | Cita informācija | Grozījumi MK noteikumos Nr.817 tiks virzīti izskatīšanai Ministru kabineta sēdē vienlaicīgi ar grozījumiem Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Latvijas Investīcijas un attīstības aģentūras darbības ietvaros. |
| 3. | Cita informācija | Nav |

**Anotācijas III., V. un VI..sadaļa - projekts šīs jomas neskar.**

Ekonomikas ministre D.Reizniece-Ozola

Vīza: Valsts sekretārs R.Beinarovičs

23.10.2015 10:30

Jansons, 67013062

Austris.Jansons@em.gov.lv